text: Beoir Chonamara | Independent Brewing
  Beoir Chonamara
  Tá Independent Brewing lonnaithe sa Cheathrú Rua, i gcroílár Ghaeltacht Chonamara. Chuamar i mbun ghnó den chéad uair i mí Eanáir 2014, agus is léir go bhfuil an-rath agus éileamh ar ár mbeoir cheana féin. Tá traidisiún láidir déantús alcóil i gConamara, agus is muide an chéad ghrúdlann lán-cheadúnaithe ag feidhmiú ann.
  Tá gradaim agus duaiseanna bainte amach ag ár mbeoir cheana féin. Bronnadh bonn airgead orainn, ag na Global Craft Brewers Awards in Berlin, sa Ghearmáin, i mí Iúil 2014. Bhuamar an chéad áit sa chatagóir Leann agus Lágar, ag na Irish Quality Food and Drink Awards i mBaile Átha Cliath, i mí Mheán Fómhair 2014. Is cúis bhróid dúinn é gur féidir le grúdlann Gaillimheach cosúil linn féin, aitheantas agus gradaim a bhaint amach ar bhonn náisiúnta agus idirnáisiúnta.
  Ag Dul Siar
  Tá baile na Ceathrún Rua, lena trá álainn cóiréalach, suite i gceartlár Ghaeltacht Chonamara, tuairim is chúig mhíle fichead as cathair na Gaillimhe. Cosúil le Conamara féin, tá ár mbeoir áitiúil agus lámhdhéanta, difriúil ó tháirgí na gcomhlachtaí domhanda lena gcuid beoracha olltáirgthe. Táimid paiseanta faoin dtionscal beorach, ón ndraíocht a bhaineann le lá grúdaithe go dtí an pléisiúr a fhaighimid ó bheoir bhlasta a roinnt lenár gcairde.
  Tá Trá an Dóilín suite laistigh de mhíle amháin ón ngrúdlann. Tá cuma coiréalach ar an trá galánta seo, mar go bhfuil sé déanta as píosaí beaga méarla. Is í an ghné sainiúil, áitiúil seo a spreag ár lógó agus obair ealaíne. Cosúil le Trá an Dóilín, tá ár mbeoir nádúrtha, gan aon cheimiceáin nó breiseáin inti.
  Tá codarsnacht mhór idir chósta álainn Chonamara agus an tírdhreach garbh mórthimpeall air. Má théann tú siar ó chathair na Gaillimhe, tríd an Spidéal agus Casla go dtí an Cheathrú Rua, beidh boladh agus blas na heorna san aer.